Yakovlev AIR-6

Το Yakovlev AIR-6 ήταν σοβιετικό ελαφρύ αεροσκάφος γενικής χρήσεως το οποίο ανέπτυξε το Γραφείο Σχεδιασμού Yakovlev τη δεκαετία του 1930. Επρόκειτο για ένα μονοκινητήριο υψηλοπτέρυγο μονοπλάνο, σχεδιαστικά βασισμένο στο προγενέστερο AIR-5. 

Σχεδιασμός και ανάπτυξη
Το 1932 ο Σοβιετικός αεροναυπηγός Αλεξάντρ Γιάκοβλεφ εργάζονταν ως επικεφαλής μηχανικός στο Γραφείο Σχεδιασμού Polikarpov, όπου και σχεδίασε το AIR-5, ένα υψηλοπτέρυγο μονοπλάνο με άτρακτο από ατσάλινους σωλήνες και ξύλινη πτέρυγα το οποίο προωθούνταν από τον αμερικανικής προέλευσης αστεροειδή κινητήρα Wright J-4 Whirlwind που μπορούσε να αποδώσει έως και 200 hp. Παρόλο που το AIR-5 πέρασε τις κρατικές δοκιμές αποδοχής, δεν εντάχθηκε σε παραγωγή διότι η ΕΣΣΔ δεν διέθετε κάποιον εγχώριο κινητήρα αντίστοιχο του Whirlwind.Gunston 1995, pp. 451, 453–454.Gordon, Komissarov and Komissarov 2005, pp. 23–23.

Εν τέλει ο Γιάκοβλεφ σχεδίασε μία μικρότερων διαστάσεων εκδοχή του AIR-5 που θα προωθούνταν από τον άμεσα διαθέσιμο Shvetsov M-11 των 100 hp. Το καινούργιο αυτό αεροσκάφος ήταν το AIR-6 το οποίο μπορούσε να μεταφέρει έως και τρία άτομα, συμπεριλαμβανομένου του πιλότου.Gunston 1995, p. 454.Gordon, Komissarov and Komissarov 2005, p. 24.

Επιχειρησιακή ιστορία
Το πρωτότυπο πραγματοποίησε την πρώτη του πτήση το 1932 και πέρασε τις κρατικές δοκιμές αποδοχής τον Οκτώβριο του επόμενου έτους.Gordon, Komissarov and Komissarov 2005, pp. 24–25. Ένα ατύχημα σχετιζόμενο με ένα άλλο αεροσκάφος σχεδίασης του Γιάκοβλεφ, του AIR-7, είχε ως συνέπεια ο ίδιος να απολυθεί από το Γραφείο Σχεδιασμού PolikarpovGunston 1995, p. 455. και να καθυστερήσει η έναρξη της παραγωγής των AIR-6 μέχρι να του επιτραπεί να στήσει το δικό του Γραφείο Σχεδιασμού. Συνολικά κατασκευάστηκαν 128 AIR-6, πολλά εκ των οποίων ως υδροπλάνα, ενώ είκοσι από αυτά παραδόθηκαν ως ασθενοφόρα.Gordon, Komissarov and Komissarov 2005, pp. 25–26.

Χρήστες
ΕΣΣΔ
Σοβιετική Πολεμική Αεροπορία

Μογγολία
Πολεμική Αεροπορία της ΜογγολίαςWalg 1996, p. 169

 Σημειώσεις 

Παραπομπές

Βιβλιογραφία
 Gordon, Yefim, Dmitry Komissarov and Sergey Komissarov. OKB Yakovlev: A History of the Design Bureau and its Aircraft. Hinkley, UK: Midland Publishing, 2005. .
 Gunston, Bill. The Osprey Encyclopedia of Russian Aircraft 1975–1995. London: Osprey, 1995. .


Εξωτερικοί σύνδεσμοι


AIR-6
Κατηγορία:Αεροσκάφη γενικής χρήσης